JMT แกร่งกว่าตลาด! บวก 2% โบรกฯเคาะซื้อเป้า 20.80 บ. ลุ้นไตรมาส3 ออลไทม์ไฮ-เทคนิคขาขึ้น
JMT แกร่งกว่าตลาด! บวก 2% โบรกฯเคาะซื้อเป้า 20.80 บ. ลุ้นไตรมาส3 ออลไทม์ไฮ-เทคนิคขาขึ้น ล่าสุดอยู่ที่ 18.20 บาท บวก 0.40 บาท หรือ 2.25% มูลค่าซื้อขาย 129.42 ล้านบาท
JMT แกร่งกว่าตลาด! บวก 2% โบรกฯเคาะซื้อเป้า 20.80 บ. ลุ้น Q3 ออลไทม์ไฮ-เทคนิคขาขึ้น ล่าสุดอยู่ที่ 18.20 บ. บวก 0.40 บ. หรือ 2.25% มูลค่าซื้อขาย 129.42 ลบ.
1 ต.ค. 2562

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 14.57 น. อยู่ที่ 18.20 บาท บวก 0.40 บาท หรือ 2.25% สูงสุดที่ 18.70 บาท ต่ำสุดที่ 17.90 บาท ด้วยมูลค่าซื้อขาย 129.42 ล้านบาท ขณะที่ดัชนีตลาดหุ้นไทยโดยรวมลบ 0.79%

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “เก็งกำไร” หุ้น JMT ประเมินราคาเป้าหมาย 20.80 บาท/หุ้น แนวโน้มไตรมาส 3/62 มีโอกาสทำสถิติใหม่อีกครั้ง ยอดเก็บเงินสด 3QTD ขยายตัวเมื่อเทียบจากไตรมาสก่อน  และมีลุ้นต่อในไตรมาส 4/62
ขณะที่กลุ่มธนาคารกำลังเร่งขาย NPL ต่อเนื่อง เป็นโอกาสของ JMT ในการสะสมซื้อหนี้ด้อยคุณภาพเพื่อรองรับการโตในระยะยาว 27-30% ต่อปี โดยล่าสุด JMT ใกล้ปิดดีลซื้อหนี้เพิ่มไม่น้อยกว่าปีก่อน ขณะที่การเข้าตลาดของ BAM (พอร์ตส่วนใหญ่เป็น secured loan) จะไม่ทำให้ภาพการแข่งขันเปลี่ยนไป มองว่าโอกาสของ JMT ยังคงเปิดกว้างบน secured loan ที่มีสัดส่วนเพียง 5% ของพอร์ตสินเชื่อรวม
ส่วน บล.ฟิลลิป (ประเทศไทย) ระบุในบทวิเคราะห์ว่า JMT ราคาผ่านแนวต้านแถว 18.40 บาท โดย MACD อยู่เหนือเส้น Signal และกำลังเข้าสู่แดนขาขึ้น จึงคาดว่าราคาจะขึ้นไปได้ ประเมินแนวรับ 18.40 บาท แนวต้าน 19.20 บาทและ 19.60 บาท Cut loss ที่ 18.20 บาท